***Obrazloženje ostvarenja prihoda i primitaka, rashoda i izdataka***

***O prihodima i primicima***

 **Prihodi** **(razredi 6 i 7)** Proračuna Grada Korčule (dalje u tekstu: Proračun) ostvareni u 2019. godini iznose ukupno **35.941.604** kn ili 16% manje od planiranih a 17% (ili 5.338.353 kn) više nego u 2018.godini. Ukoliko iz razmatranja izuzmemo ukupne prihode Proračunskih korisnika (Ustanove) koji iznose 2.062.035 kn, ostvareni su prihodi Proračuna od 33.879.569 kn ili 16% manje od planiranih i 17% više nego prethodne godine. Ukoliko izuzmemo još i pomoći (skupina 63) u iznosu od 6.798.970 kn, prihodi su ostvareni 7% manje od planiranih ili **27.080.599** kn.

**Prihodi ustanova, Proračunskih korisnika su ostvareni kako slijedi:**

|  |  |  |  |  |  |
| --- | --- | --- | --- | --- | --- |
| ***KORISNIK PRORAČUNA*** | ***UKUPNO*** | ***VLASTITI I OSTALI PRIHODI*** | ***IZ PRORAČUNA*** | ***OSTALI PRIHODI***  | ***VIŠAK / MANJAK****sadržan u prihodima* |
|   | ostvarenje | plan  | ostvarenje | ostvarenje | ostvarenje | ostvarenje |
|   | 1(2+3) |   | 2 | 3 | 4 | 5 |
| Gradski muzej Korčula | 814.576 | 204.522 | 184.703 | 629.873 | 35.529 | 11.884 |
| Gradska knjižnica Ivan Vidali | 725.312 | 185.400 | 172.471 | 552.841 | 119.642 | -22.498 |
| Dječji vrtić Korčula | 3.546.042 | 1.047.826 | 941.440 | 2.604.602 | 176.889 | -15.292 |
| Centar za kulturu Korčula | 1.178.957 | 371.400 | 554.206 | 624.751 | 304.627 | 78.660 |
| Ustanova Športski objekti  | 3.508.438 | 238.816 | 209.215 | 3.299.223 | 6.116 | 710.307 |
| **Ukupno** | **9.773.325** | **2.047.964** | **2.062.035** | **7.711.290** | **642.803** | **763.061** |

 **Prihodi poslovanja (razred 6)** iznose **34.155.660** kn ili 13% više nego prethodne godine i 16% manji od planiranih.

**Prihodi od poreza** **(skupina 61)** su ostvareni u iznosu od **14.196.273** kn ili 552.119 kn (4%) više od ostvarenog prethodne godine a 3% manje u odnosu na planirane. Prihod od poreza i prireza na dohodak iznosi **10.687.135** kn i za 1.019.059 kn je veći (11%) nego prethodne godine. Ovo povećanje proizlazi iz većeg izdvajanja sredstava u rasporedu poreza na dohodak po svim vrstama poreza. Porez na promet nekretnina (od prodaje) manji je za 429.251 kn ili 18% u odnosu na prethodnu godinu, a ostvaren je u iznosu 2.008.507 kn. Prihodi od ostalih gradskih poreza (porez na kuće za odmor, porez na potrošnju, porez na tvrtku-ukinut) su za 2% manji u odnosu na prethodnu godinu (ili 37.689 kn) i iznose 1.500.631 kn.

**Pomoći (skupina 63)** su ostvarene u iznosu od **6.798.970** kn i veće su od prethodne godine za iznos 2.793.361 kn ili 70% i 41% manje u odnosu na planirane a odnose se na:

* kapitalne pomoći iz Agencije za plaćanje u poljoprivredi, ribarstvu i ruralnom razvoju (APPRRR) u iznosu 3.138.366 kn za radove na šetalištu Tina Ujevića,
* kapitalne pomoći MRRFEU iz izdvojenih sredstava za otočne projekte u iznosu od 818.379 kn za uređenje ulica u Zagradcu,
* kapitalne pomoći MRRFEU u iznosu od 545.000 kn za uređenje Pjace u Pupnatu,
* kapitalne pomoći iz proračuna županije Dubrovačko-neretvanske u iznosu od 320.000 kn i to: za uređenje šetnice Žrnovska Banja 200.000 kn i izgradnju igrališta Žrnovska Banja 120.000 kn,
* kapitalne pomoći iz državnog proračuna temeljem prijenosa EU sredstava u iznosu od 217.397 kn za radove obnove Gradskog muzeja,
* kapitalne pomoći Ministarstva turizma u iznosu 189.000 kn za uređenje muzeja Marka Pola,
* kapitalne pomoći iz Ministarstva za demografiju, obitelj, mlade i soc.politiku od 180.470 kn za obnovu Dječjeg vrtića Korčula,
* tekuće pomoći iz državnog proračuna temeljem prijenosa EU sredstava u iznosu od 506.219 kn. Ove pomoći odobrene su prema zahtjevima za nadoknadom sredstava u projektu Revitalizacija obrambenih utvrda Grada Korčule,
* tekuće pomoći od institucija i tijela EU - Interreg Europe u iznosu od 269.233 kn namjenjena uređenju muzeja Marka Pola,
* tekuće pomoći iz proračuna Dubrovačko-neretvanske županije u iznosu od 189.017 kn i to: za izbore EU 109.467 kn, za čiščenje morskog otpada 62.800 kn, za restauraciju crkvene zastave 7.000 kn, za projekt Okusi Korčule 5.000 kn te za ogrjev socijalno ugroženima 4.750 kn,
* kapitalne pomoći Centru za kulturu Korčula od Ministarstva kulture u iznosu od 102.000 kn za uređenje Doma kulture Liburna,
* tekuće pomoći Dječjem Vrtiću iz općine Lumbarda od 114.514 kn za sufinanciranje cijene vrtića djeci,
* tekuće pomoći Ministarstva kulture u iznosu 130.240 kn za programe Gradske Knjižnice, Gradskog Muzeja, Centra za kulturu i Dječjeg vrtića,
* tekuće pomoći iz županije Dubrovačko-neretvanske u iznosu od 42.600 kn za programe proračunskih korisnika,
* tekuće pomoći Gradskoj Knjižnici od institucija EU u iznosu 22.001 kn za projekt „Migrate to Library“ i
* tekuće pomoći od Hrvatskog zavoda za zapošljavanje u iznosu od 14.534 kn za troškove djelatnika javnih radova proračunskih korisnika.

**Prihodi od imovine (skupina 64)** ove godine iznose **6.859.529** kn i veći su u odnosu na iste prihode iz prethodne godine za 7% ili 433.850 kn. Prihod od koncesija iznosi 410.467 kn ili 25% manje (139.811 kn) u odnosu na 2018.godinu. Smanjenje proizlazi iz manjih doznaka koncesija na pomorskom dobru koje dobivamo u rasporedu sredstava zajedničkih prihoda u odnosu na prethodnu godinu. Prihodi od zakupa i iznajmljivanja imovine u ovom razdoblju su povećani radi povećanja naknade za zakup poslovnog prostora i javne površine te većeg broja zakupa a iznose 5.625.266 kn i veći su u odnosu na prethodnu godinu za 11% (576.908 kn). Prihodi od naknada za korištenje nefinancijske imovine (prihodi od spomeničke rente i od parkirnih mjesta) iznose 425.746 kn i manji su od prethodne godine za 3% (ili 14.064 kn). Ostali prihodi od nefinancijske imovine (naknada za nezakonito izgrađene zgrade i prihodi od Kula) iznose 397.229 kn i veći su nego u prošlom razdoblju za iznos od 12.317 kn odnosno 3%.

U odnosu na plan, prihodi od imovine manji su za 2%.

**Prihodi od upravnih i administrativnih pristojbi, pristojbi po posebnim propisima i naknada (skupina 65)** ostvareni su u iznosu od **5.306.925** kn i veći su u odnosu na prethodnu godinu za 9% (ili 448.971 kn). Najveći pojedinačni prihod u ovoj skupini je komunalna naknada koja je naplaćena u iznosu od 2.665.869 kn ili 162.446 kn (6%) manje nego prethodne godine. Komunalni doprinosostvaren jeu iznosu od 887.585 kn što je 29% više nego prethodne godine (ili 197.832 kn). Povećanje rezultira većom gradnjom novih građevinskih objekata. Boravišna pristojba je uplaćena u proračun u iznosu od 585.528 kn što je za 320% (ili 446.091 kn) više nego 2018. Povećanje proizlazi iz plaćanja dugovanja Turističke zajednice za 2018. godinu u kojoj nija bila u mogućnosti podmirivati svoje obaveze Gradu kao i od većeg broja ostvarenih noćenja. Prihodi vodnog gospodarstva su 213.192 kn i veći su za 23% ili 39.707 kn nego prošle godine. Mjesni samodoprinos namijenjen sufinanciranju uređenja cesta i izradu crkvene zastave, manji je za 78.738 kn i iznosi 30.675 kn. Ostali nespomenuti prihodi u iznosu od 861.989 kn odnose se pretežno na prihode temeljem sufinanciranja roditelja za Dječji vrtić Korčula, prihod od lučke pristojbe, troškove postupka a u ovom razdoblju su veći za 1% (ili 6.855 kn).

Izvršenje ove skupine prihoda za 20% je manje u odnosu na plan.

 **Prihodi od prodaje proizvoda i roba te pruženih usluga i prihodi od donacija** **(skupina 66)** ostvareni su u iznosu od **748.340** kn i na nivou su prošlogodišnjih a izvršenje ove skupine prihoda manje je od plana za 2%. Prihodi proračunskih korisnika u ovoj skupini su prihodi od prodaje proizvoda u iznosu od 9.180 kn i prihodi od pruženih usluga u iznosu od 638.261 kn. Ovi prihodi veći su u odnosu na prošlu godinu za iznos 33.510 kn (5%). Tekuće donacije ostvarene su u iznosu od 100.900 kn i veće su u odnosu na prethodno razdoblje za 10% (9.300 kn). Odnose se na donacije za kulturni program Grada u iznosu od 83.000 kn i to: od HTP Korčula d.d. 45.000 kn, Memulica j.d.o.o. 20.000 kn, Babić d.o.o. 15.000 kn i Županijske lučke uprave 3.000 kn. Ostale tekuće donacije odnose se na donaciju za dječje igralište 800 kn te donacije za proračunske korisnike: Centar za kulturu 10.000 kn, Dječji vrtić 5.100 kn i Knjižnica 2.000 kn. Kapitalnih donacija u ovom razdoblju nije bilo dok je u prethodnoj godini bila kapitalna donacija od ZET-a u iznosu od 43.750 kn za donirani autobus.

 **Kazne, upravne mjere i ostali prihodi (skupina 68)** ostvareni su u iznosu od 245.623 kn ili 55% (295.181 kn) manje nego protekle godine. Prihodi od kazni na prometne i ostale prekršaje u nadležnosti MUP-a veće su u odnosu na prethodnu godinu za 47% (77.733 kn) radi većeg slanja opomena za neplaćena dugovanja. Ostali prihodi su ostvareni u iznosu od 1.041 kn dok su u prethodnoj godini iznosili 373.490 kn a što se odnosilo na otpise obaveza u zastari.

 **Prihodi od prodaje nefinancijske imovine (razred 7)** ostvareni su u iznosu od **1.785.944** kn odnosno 370% (ili 1.406.175 kn) više nego 2018.godine a odnose se na sredstva od prodanih stanova s 45.838 kn te prodaju zemljišta u iznosu od 1.734.606 kn od kojih je najznačajniji iznos prodanog građevinskog zemljišta u Zavalatici u iznosu od 1.512.315 kn. Ostali iznos odnosi se na manja građevinska zemljišta prodana kao okućnice vlasnicima nekretnina. Izvršenje ovog prihoda je jednako planu.

 **Primici od financijske imovine i zaduživanja (razred 8),** u ovom izvještajnom razdoblju Grad se kratkoročno zadužio za iznos od 1.000.000 kn dok u prethodnom nije bilo zaduživanja niti primitaka od financijske imovine.

Kratkoročna pozajmica od KTD Hober d.o.o. namijenjena je podmirenju obaveza prema dobavljačima u sklopu ugovora obnove Južnog zida (Revitalizacija obrambenih utvrda Grada Korčule), koji su računi trebali biti plaćeni do kraja godine kako bi se mogao potraživati iznos sredstava iz EU fondova temeljem zahtjeva za nadoknadom sredstava. Na pozajmicu, prema ugovoru sklopljenim s KTD Hober d.o.o., se ne obračunava kamata.

 ***O rashodima i izdacima***

**Rashodi i izdaci**  **(razredi 3, 4 i 5)** ostvareni su u iznosu od **42.860.145** kn što je za 13.007.707 kn (44%) kuna više nego prethodne godine.

 **Rashodi poslovanja** **(razred 3)** izvršeni su u iznosu od **23.638.753** kn ili 6% (1.400.199 kn) više nego prethodne godine.

Rashodi za zaposlene (skupina 31) iznose 7.665.122 kn i manji su za 3% (ili 238.366 kn) u odnosu na 2018. godinu. Smanjenje rashoda rezultira rashodima za zaposlene u Javnim radovima u prethodnoj godini u iznosu od 788.800 kn a ostalo povećanje odnosi se na zaposlenike koji su u 2018. koristili bolovanja a u predmetnoj nastavljaju redovan rad, zapošljavanje novih djelatnika, usklađivanje plaća u Dječjem vrtiću. U ovoj skupini iznos od 5.092.382 kn odnosi se na proračunske korisnike i predstavlja rashode za zaposlene proračunskih korisnika.

 Materijalni rashodi (skupina 32) iznose 10.264.807 kn što je 15% (ili 1.352.173 kn) više nego prethodne godine. Značajnije povećanje je u podskupini rashoda 324 - naknade troškova osobama izvan radnog odnosa u iznosu od 108.380 kn i odnosi se na rashode zaposlenih na biračkim odborima i izbornim povjerenstvima za EU izbore. U odjeljku 3291 iznos rashoda je povećan radi plaćanja rashoda za izbore mjesne samouprave od 70.439 kn kojih u prethodnom razdoblju nije bilo. Povećanje rashoda evidentno je i u odjeljku 3232 - usluge tekućeg i investicijskog održavanja radi saniranja krovišta Gradske vijećnice te plaćanja računa sanacije krova sportske školske dvorane u Korčuli. Troškovi sudskih postupaka u ovom razdoblju iznose 74.445 kn kojih u prethodnoj godini nije bilo a odnose se na troškove sudskih postupaka u kojima je Grad obvezan platiti naknade za postupke koji su ranije započeti a okončani u predmetnom razdoblju. Iznos od 3.302.524 kn u ovoj skupini, odnosi se na materijalne rashode proračunskih korisnika.

Financijski rashodi (skupina 34) iznose 99.976 kn i za 1% (ili 579 kn) su veći nego prethodne godine i uglavnom se odnose na kamatu po otplati dugoročnog kredita 28.982 kn dok se 70.993 kn odnose na bankovne usluge, usluge platnog prometa, negativne tečajne razlike po deviznom računu (uplate poreza na promet nekretninama), zatezne kamate i ostale nespomenute financijske rashode u kojima je na proračunske korisnike ostvaren iznos od 200 kn.

Subvencije (skupina 35) iznose 241.367 kn a odnose se na subvencije dane KORA d.o.o. Prema sklopljenom Ugovoru o dodjeli bespovratnih sredstava za projekt Revitalizacija obrambenih utvrda Grada Korčule, KORA d.o.o. sudjeluje u svojstvu Partnera te im dio sredstava odobrenih temeljem Zahtjeva za nadoknadom EU sredstava i pripada. Iznos subvencija veći je nego prošle godine za iznos 227.896 kn.

Pomoći dane u inozemstvo i unutar općeg proračuna (skupina 36) iznose 485.000 kn i za 4% (ili 18.283 kn) su manje nego 2018.godine a odnose se na dane pomoći Grada proračunskim korisnicima drugih proračuna i to: Zavodu za hitnu medicinu 360.000 kn, Domu zdravlja Korčula 105.000 kn i Osnovnoj glazbenoj školi 20.000 kn,

Naknade građanima i kućanstvima (skupina 37) su manje za 7% (47.862 kn) nego prošlogodišnje i iznose 641.385 kn.

Ostali rashodi (skupina 38) u iznosu od 4.241.097 kn veći su od prethodne godine za 3% a (ili 124.063 kn) a odnose se na tekuće donacije Grada raznim udrugama, zajednicama, organizacijama, školama i dječjim vrtićima i ostalima (podskupina 381) od 4.232.240 kn, kapitalne donacije Grada (podskupina 382) 2.137 kn za prijenosno računalo Gradskoj vijećnici i na kapitalne pomoći (podskupina 386) u iznosu od 6.720 trgovačkom društvu Mindel d.o.o. za projektnu dokumentaciju sanacije odlagališta otpada Kokojevica.

Izvršenje rashoda poslovanja za 1% je veće od planiranih.

 **Rashodi za nabavu nefinancijske imovine (razred 4)** ostvareni su u iznosu od 18.487.391 kn i za 169% (11.607.508 kn) su veći nego prethodne godine a 11% manji od plana. Odnose se na:

* kupnju građevinskog zemljišta 1.750.869 kn. Rashodi se odnose na kupnju zemljišta nogometnog igrališta Rusković, zemljišta za širenje sportske zone Ekonomija i zemljišta Betlem za školsko igralište te podzemnu garažu,
* licence za kompjutere gradske uprave u iznosu od 103.651 kn,
* uređenje kino-sale Doma kulture Korčula u iznosu od 227.012 kn,
* kupnju gospodarske zgrade ex.“Žuva“ u iznosu od 1.093.840 kn
* postavljanje vodovodne i kanalizacijske mreže u ulicama u Zagradcu u iznosu 250.000 kn,
* širenje i održavanje mreše javne rasvjete 456.620 kn,
* uređenje plivališta KPK u iznosu od 284.776 kn,
* sanaciju zgrade Gradskog Muzeja 3.896.338 kn,
* obnovu kule Marka Pola u iznosu od 990.346 kn,
* obnovu Južnog zida u iznosu od 2.843.518 kn,
* uredsku opremu i namještaj, športsku, medicinsku (defibrilatori) te komunalnu 366.358 kn,
* knjige u Knjižnici i muzejski izlošci 103.386 kn,
* ulaganja u računalne programe Grada u iznosu od 34.792 kn,
* raznu dokumentaciju za projekte i urbanističke planove Grada 894.882 kn,
* uređenje Pijace u Pupnatu 1.032.155 kn,
* saniranje pješačke staze u Žrnovskoj Banji u iznosu od 478.541 kn,
* saniranje dječjeg vrtića Korčula u iznosu od 267.405 kn,
* dodatna ulaganja na bazenu ustanove Športski objekti od 33.278 kn,
* dodatna ulaganja na nerazvrstanim cestama od 1.083.045 kn i
* uređenje šetališta Tina Ujevića u iznosu od 2.296.582 kn.

Iznos ostvarenja rashoda ovog razreda koji se odnosi na proračunske korisnike iznosi 612.157 kn.

 **Izdaci za financijsku imovinu i otplate zajmova (razred 5)** odnose se na otplate kredita u planiranom iznosu od 734.000 kn. Iznos otplate odnosi se na otplatu dugoročnog kredita Zagrebačkoj banci dd i identičan je prošlogodišnjem.

***Rashodi ustanova, korisnika Proračuna su ostvareni kako slijedi:***

|  |  |  |
| --- | --- | --- |
| KORISNIK PRORAČUNA | PLAN | OSTVARENJE |
| *Gradski muzej Korčula* | 836.542 | 802.691 |  |
| *Gradska knjižnica Ivan Vidali* | 743.256 | 747.810 |  |
| *Dječji vrtić Korčula* | 3.642.221 | 3.561.334 |  |
| *Centar za kulturu Korčula* | 1.063.900 | 1.100.298 |  |
| *Ustanova Športski objekti Korčula* | 2.782.436 | 2.798.131 |  |
| Ukupno | **9.068.355** | **9.010.264** |  |

***Preneseni višak / manjak korisnika Proračuna iz 2018. godine***

|  |  |
| --- | --- |
| KORISNIK PRORAČUNA | PRENESENI VIŠAK/MANJAK IZ 2018.GOD. |
| Grad | 1.776.352 |
| Gradski muzej Korčula | 44.428 |
| Gradska knjižnica Ivan Vidali | -6.767 |
| Dječji vrtić Korčula | -52.794 |
| Centar za kulturu Korčula | 52.745 |
| Ustanova Športski objekti Korčula | 956.063 |
| Ukupno | **2.770.027** |

 Ukupni tekući prihodi i primici Gradskog proračuna u 2019. godini manji su od ukupnih tekućih rashoda i izdataka za 5.918.541 kn a s prenesenim viškom sredstava iz 2018. godine u iznosu od 2.572.931 kn u kojem su sadržani viškovi i manjakovi Proračunskih korisnika, ostvaren je ukupni manjak prihoda u iznosu od **3.345.610** kn..

***Izvještaj o zaduživanju i danim jamstvima u 2019.***

U 2019. godini Grad Korčula se nije zaduživao. Zajmovi i jamstva nisu davani.

Uz podatke tablica niže u tekstu bitno je navesti:

Odobreni dugoročni kredit Zagrebačke banke d.d. u iznosu od 7.340.000,00 kn iskorišten je u cijelosti. Otplata kredita započela je 31.07.2011. godine a u 2019.godini ukupno je prema dospijeću otplaćeno 734.000,04 kuna i za kamatu 28.982,25 kn. Preostaje za otplatu 1.101.000,87 kn glavnice. Ukupno po ovom kreditu zaključno s 31.12.2019. godine otplaćeno je za glavnicu 6.238.999,13 kn a za kamatu 1.833.368 kn.

**Primljeni zajmovi i otplate**

|  |  |  |  |  |  |
| --- | --- | --- | --- | --- | --- |
| redni broj | Naziv pravne osobe | stanje zajma 1.1. | otplate | primljeni zajmovi | stanje 31.12. |
| 1. | Zagrebačka banka d.d. | 2.569.000,95 | 734.000,04 | 0 | 1.835.000,91 |
|  | Ukupno | 2.569.000,95 | 734.000,04 | 0 | 1.835.000,91 |
|  |  |  |  |  |  |
| **Dospjele kamate na zajmove**  |  |  |  |
| redni broj | Naziv pravne osobe | stanje 1.1. | dospjele kamate | plaćene kamate | stanje 31.12. |
| 1. | Zagrebačka banka d.d. | 0 | 45.857,71 | 45.857,71 | 0 |
|  | Ukupno | 0 | 45.857,71 | 45.857,71 | 0 |

***Izvještaj o korištenju proračunske zalihe***

U 2019.godini planirana je proračunska zaliha od 174.206 kuna za neplanirane i nedovoljno planirane rashode tijekom godine. Ukupno je raspoređeno 98.890,26 kuna za programe koji su prikazani u tablici koja slijedi. U tablici se navodi opis aktivnosti, korisnik sredstava, iznos odobrenih sredstava, datum isplate te klasifikacijska oznaka dokumenta kojim se odobrava pojedina isplata.

***Izvještaj o korištenju proračunske zalihe (A210108)***

|  |  |  |  |  |  |
| --- | --- | --- | --- | --- | --- |
| ***Rbr.*** | ***Opis / Projekt*** | ***Korisnik***  | ***Iznos*** | ***Isplaćeno dana*** | ***Odluka - Klasa*** |
| 1 | Donacija Župi prigodom blagoslova | Župa Sv. Marka | 1.000,00 | 04.04.2019. | 402-08/19-01/01 |
| 2 | Donacija za org.večeri Korčulana Zgb | Studenti Korčule | 2.500,00 | 10.01.2019. | 402-03/19-01/01 |
| 3 | Donacija za maturalnu zabavu | Maturanti | 1.000,00 | 31.01.2019. | 402-03/19-01/07 |
| 4 | Donacija za Gastro 2019. | Učenici natjecatelji | 3.000,00 | 31.01.2019. | 402-03/19-01/04 |
| 5 | Pomoć ŠD Smokvica | Nogometaši ŠD Smokvica | 3.544,78 | 06.02.2019. | 402-01/19-01/03 |
| 6 | Kupnja prometnih bojanki za djecu | Djeca Grada | 2.737,50 | 04.03.2019. | UR-190112/2019 |
| 7 | Donacija za ručak | Vatrogasci | 1.000,00 | 14.03.2019. | UR-190127/2019 |
| 8 | Donacija za sudj.-Novigradsko proljeće | Fizička osoba 1 | 2.655,00 | 20.03.2019. | 402-03/19-01/12 |
| 9 | Donacija za rad Udruge | Udruga Nina Koprivnica | 500,00 | 20.03.2019. | 402-03/19-01/15 |
| 10 | Donacija za fotomonografiju Vukovar 1991. | Udruga drag.i veter.domov.rata | 500,00 | 01.04.2019. | 402-03/19-01/08 |
| 11 | Donacija za 28.obljetnicu osnutka | Udruga veterana 4.gard.brigade | 500,00 | 08.04.2019. | 402-03/19-01/17 |
| 12 | Donacija za uređenje crkve u Dragama | Župa Sv.Ante Padovanskog  | 500,00 | 18.04.2019. | 402-01/19-01/11 |
| 13 | Bakalar za Bonkuloviće | KKK Bonkulovići | 1.345,00 | 15.05.2019. | UR-190324/2019 |
| 14 | Donacija za organizaciju veteran.turnira | MNK Sv.Antun | 4.000,00 | 31.05.2019. | 402-03/19-01/21 |
| 15 | Majice s tiskom | Biciklisti OŠ Petra Kanavelića | 540,00 | 10.06.2019. | UR-190427/2019 |
| 16 | Ručak za susret književnika | Društvo književnika | 1.435,00 | 11.06.2019. | UR-190449/2019 |
| 17 | Ručak za sudionike Erasmusa u Vela Luci | Učenici srednjih škola | 2.330,00 | 19.06.2019. | UR-190452/2019 |
| 18 | Donacija za 75.obljet.osl..Grada od fašista | Udruga antIf.boraca i antifašista | 5.000,00 | 24.06.2019. | 402-03/19-01/25 |
| 19 | Tablet NOA | Fizička osoba 2 | 745,00 | 24.06.2019. | UR-190485/2019 |
| 20 | Donacija za prikupljanje lektirnih naslova | O.Š.Orebić | 500,00 | 24.06.2019. | 402-01/19-01/16 |
| 21 | Monografija 40 godina postojanja | KUD Petar Crnomir Čara | 5.000,00 | 09.07.2019. | 402-03/19-01/26 |
| 22 | Marco Polo Art Festival-boravak  | Veleposlanici | 6.134,00 | 15.07.2019. | UR-190480/2019 |
| 23 | Donacija za nabavu vanjske memorije | Državni arhiv u Dubrovniku | 10.000,00 | 22.07.2019. | 402-01/19-01/18 |
| 24 | Monografija Dalmacija | Grad | 8.890,00 | 23.07.2019. | 402-01/19-01/20 |
| 25 | Doček pola Nove godine-ocrtavanje tijela | Posjetitelji | 2.900,00 | 23.07.2019. | 402-03/19-01/28 |
| 26 | Donacija za liječenje | Fizička osoba 3 | 5.000,00 | 19.08.2019. | 402-03/19-01/27 |
| 27 | Donacija za 1.memorijalni turnir M.Jukice | NK Hajduk | 1.000,00 | 19.08.2019. | 402-03/19-01/29 |
| 28 | Donacija za liječenje | Fizička osoba 4 | 5.000,00 | 19.08.2019. | 402-03/19-01/30 |
| 29 | Donacija za liječenje | Fizička osoba 5 | 5.000,00 | 22.08.2019. | 402-03/19-01/31 |
| 30 | Donacija za natjecanje | Korčulanske mažoretkinje | 5.000,00 | 22.08.2019. | 402-03/19-01/32 |
| 31 | Donacija za rad Udruge | Udruga slijepih Šestočka | 500,00 | 10.09.2019. | 402-03/19-01/33 |
| 32 | Donacija za opremanje bolničkog odjela | Dječja onkologija Rebro | 5.000,00 | 10.09.2019. | 402-03/19-01/35 |
| 33 | Donacija za prijevoz na smotru folklora  | KPD Bratska sloga Postrana | 4.600,00 | 03.10.2019. | 402-03/19-01/38 |
| 34 | Donacija za liječenje | Fizička osoba 6 | 5.000,00 | 03.10.2019. | 402-03/19-01/39 |
| 35 | Obljetnica Bleiburške tragedije | Počasni Bleiburški vod | 1.500,00 | 15.10.2019. | 402-03/19-01/41 |
| 36 | Donacija za uređenje galerije | Umj.galerija"fra B.Sokol" | 30.000,00 | 15.10.2019. | 402-03/19-01/40 |
| 37 | Snimanje i izrada DVD  | Umj.galerija"fra B.Sokol" | 1.200,00 | 21.10.2019. | UR-190900/2019 |
| 38 | Donacija za tiskanje knjige | Fizička osoba 7 | 5.000,01 | 21.10.2019. | 402-03/19-01/34 |
| 39 | Restauracija kamen.ciborija katedr.sv.Marka | Hrvatski restauratorski zavod | 20.000,00 | 28.10.2019. | 402-01/19-01/26 |
| 40 | Hodočašće u Lurd | Crkva sv.Filipa Nerija | 1.000,00 | 28.10.2019. | 402-01/19-01/19 |
| 41 | Zbrinjavanje uličnih mačaka | MayaCat Rescue | 1.000,00 | 28.10.2019. | 402-01/19-01/23 |
| 42 | Donacija za tiskanje knjige | Fizička osoba 8 | 500,00 | 29.10.2019. | 402-03/19-01/42 |
| 43 | Pomoć sportskoj turističkoj manifestaciji | Kad narastem d.o.o. | 5.000,00 | 30.10.2019. | 372-05/19-03/115 |
| 44 | Spomen dan na Vukovar | UOSI Prijatelj Metković | 1.000,00 | 15.11.2019. | 402-01/19-01/28 |
| 45 | Hrvatska po mjeri čovjeka | SOIRH Vukovar | 1.000,00 | 28.11.2019. | 402-03/19-01/44 |
| 46 | Motocikl.karavana za Vukovar | Moto klub Korčula | 1.000,00 | 28.11.2019. | 402-03/19-01/43 |
| 47 | Kostim Sv.Nikole | KKK Bonkulovići | 649,00 | 02.12.2019. | UR-191075/2019 |
| 48 | Doček Djeda Božićnjaka | O.Š.A.Curać Pinjac Žrnovo | 500,00 | 03.12.2019. | 402-03/19-01/48 |
| 49 | Karitativna pomoć za Božić | Caritas župe Sv.Ante Knin | 500,00 | 03.12.2019. | 402-03/19-01/47 |
| 50 | Donacija za istraživanje | Društvo Adriatica | 4.600,00 | 13.01.2020. | 402-03/19-01/45 |
| 51 | Prometna bojanka za djecu | IPA-Hrvatska sekcija Rijeka | 2.737,50 | 13.01.2020. | 402-03/19-01/46 |
|   | ***UKUPNO:*** |   | **181.542,79** |   |   |

***Stanje nenaplaćenih potraživanja***

Na dan 31.12.2019.godine ukupan iznos nenaplaćenih potraživanja Proračuna iznosi **11.947.162** kn. Većina iznosa je u zastari prava na naplatu što će se postupno utvrđivati i otpisivati u narednom razdoblju.

***Stanje nepodmirenih dospjelih obveza***

Nepodmirene dospjele obveze Proračuna na dan 31.12.2019.godine iznose **1.699.963** kn. Obveze se odnose pretežito na račune dobavljača proknjižene krajem 2019.godine a plaćene početkom slijedeće godine.

***Stanje potencijalnih obveza po osnovi sudskih postupaka***

Stanje potencijalnih obaveza po osnovi sudskih postupaka iznosi **7.540.547** kn (bez kamata i troškova postupka) i odnosi se pretežito (7.364.545 kn) na naknadu za oduzete nekretnine označene kao čest.zem. 655/17, 655/147 i 655/148 k.o.Korčula (kamp Kalac) kao i na utvrđivanje prava vlasništva određenih tužitelja fizičkih osoba (176.002 kn).

***Izvještaj o provedbi plana razvojnih programa***

U ovom izvještajnom razdoblju, ukupno je utrošeno **14.599.541** kn na provedbu razvojnih programa i veće je za 9.160.915 kn (168%) nego prošle godine a odnosi se na:

* Izradu projektne dokumentacije i troškove nadzora za projekte Grada 771.993 kn (96% planiranog),
* Sufinanciranje kapitalnih projekata od interesa za Grad 485.416 kn (49% planiranog). Razlog odstupanja je u nezapočimanju projekata financiranih sredstvima EU, radi ishođenja razne dokumentacije potrebne za sklapanje Ugovora,
* Rekonstrukciju i opremanje palače Ismaeli-Gabrielis 4.306.037 kn (84% planiranog). Dio planiranih rashoda ostvaren je početkom 2020.,
* Obnova kuće Marka Pola 1.126.156 kn (100% planiranog),
* Revitalizaciju obrambenih utvrda Grada Korčule 2.982.722 kn (13% više od plana),
* Uređenje nerazvrstanih cesta i ulica 1.430.890 kn (79% više od plana). Odstupanje proizlazi iz realizacije planom nepredviđenih rashoda za 2019.godinu za uređenje ulica u Zagradcu,
* Uređenje Šetališta Tina Ujevića 2.297.286 kn (60% planiranog). Ostali planirani iznos rashoda realiziran je početkom 2020.godine,
* Izrada planske dokumentacije 168.188 kn (76% planiranog).
* Programe gradskih kotara i mjesnih odbora 1.030.853 kn (3% više od plana),

Programi uređenja Marmontovog puta, Igrališta Žrnovska Banja te rekonstrukcije zgrade ex.restorana Liburna, planirani u razvojnim programima 2019. do 2021.godine, nisu realizirani jer nisu ni planirani izvornim planom (Izmjenama i dopunama Proračuna za predmetnu godinu).